CELEX: 32007R0920
Language: ro
Date: 2007-08-01 00:00:00
Title: Regulamentul (CE) nr. 920/2007 al Comisiei din 1 august 2007 de modificare a Regulamentului (CE) nr. 930/2000 privind stabilirea regulilor de aplicare legate de eligibilitatea denumirilor soiurilor de plante agricole și specii de legume

2.8.2007   
            
            
               RO
            
            
               Jurnalul Oficial al Uniunii Europene
            
            
               L 201/3
            
         
      REGULAMENTUL (CE) NR. 920/2007 AL COMISIEI
   
   din 1 august 2007
   de modificare a Regulamentului (CE) nr. 930/2000 privind stabilirea regulilor de aplicare legate de eligibilitatea denumirilor soiurilor de plante agricole și specii de legume
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2002/53/CE a Consiliului din 13 iunie 2002 privind Catalogul comun al soiurilor de plante agricole (1), în special articolul 9 alineatul (6),
   având în vedere Directiva 2002/55/CE a Consiliului din 13 iunie 2002 privind comercializarea semințelor de legume (2), în special articolul 9 alineatul (6),
   întrucât:
   
               (1)
            
            
               Directivele 2002/53/CE și 2002/55/CE stabilesc normele generale referitoare la eligibilitatea denumirilor soiurilor de plante, făcând trimitere la articolul 63 din Regulamentul (CE) nr. 2100/94 al Consiliului din 27 iulie 1994 de instituire a unui sistem de protecție comunitară a soiurilor de plante (3).
            
         
               (2)
            
            
               Regulamentul (CE) nr. 930/2000 al Comisiei din 4 mai 2000 privind stabilirea regulilor de aplicare legate de eligibilitatea denumirilor soiurilor de plante agricole și specii de legume (4) stabilește norme detaliate pentru aplicarea anumitor criterii prevăzute la articolul 63 din Regulamentul (CE) nr. 2100/94, în special în ceea ce privește impedimentele privitoare la desemnarea denumirii varietății.
            
         
               (3)
            
            
               De la adoptarea Regulamentului (CE) nr. 930/2000, definiția termenului „specii înrudite”, utilizată de către Uniunea internațională pentru protecția noilor soiuri de plante, a evoluat. Normele detaliate prevăzute în Regulamentul (CE) nr. 930/2000 ar trebui actualizate corespunzător.
            
         
               (4)
            
            
               Prin urmare, Regulamentul (CE) nr. 930/2000 ar trebui modificat în consecință.
            
         
               (5)
            
            
               Măsurile stabilite în prezentul regulament sunt conforme cu avizul Comitetului permanent pentru semințe și material săditor pentru agricultură, horticultură și silvicultură,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 930/2000 se modifică după cum urmează:
   
               1.
            
            
               La articolul 4, litera (b) se înlocuiește cu următorul text:
               
                           „(b)
                        
                        
                           termenul «specii înrudite» va avea înțelesul din definiția inclusă în anexa la prezentul regulament.”
                        
                     
         
               2.
            
            
               Anexa la Regulamentul (CE) nr. 930/2000 se înlocuiește cu textul din anexa la prezentul regulament.
            
         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Prevederile prezentului regulament nu se aplică denumirilor varietăților care au fost propuse de către solicitant pentru aprobarea autorității competente înainte de intrarea în vigoare a prezentului regulament.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 august 2007.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 193, 20.7.2002, p. 1. Directivă, astfel cum a fost modificată ultima dată prin Regulamentul (CE) nr. 1829/2003 al Parlamentului European și al Consiliului (JO L 268, 18.10.2003, p. 1).
   
      (2)  JO L 193, 20.7.2002, p. 33. Directivă, astfel cum a fost modificată ultima dată prin Directiva 2006/124/CE a Comisiei (JO L 339, 6.12.2006, p. 12).
   
      (3)  JO L 227, 1.9.1994, p. 1. Regulament, astfel cum a fost modificat ultima dată prin Regulamentul (CE) nr. 873/2004 (JO L 162, 30.4.2004, p. 38).
   
      (4)  JO L 108, 5.5.2000, p. 3. Regulament, astfel cum a fost modificat prin Regulamentul (CE) nr. 1831/2004 (JO L 321, 22.10.2004, p. 29).
   
      ANEXĂ
      
         
            „ANEXĂ
            Specii înrudite
            Termenul «specii înrudite», la care se face referire în articolul 4 litera (b), va avea următorul înțeles:
            
                        (a)
                     
                     
                        în cazul în care există mai mult de o clasă în cadrul unui gen, se aplică lista claselor de la punctul 1;
                     
                  
                        (b)
                     
                     
                        în cazul în care clasele cuprind mai mult de un gen, se aplică lista claselor de la punctul 2;
                     
                  
                        (c)
                     
                     
                        ca regulă generală, pentru genurile și speciile care nu sunt acoperite de lista claselor de la punctele 1 și 2, un gen este considerat a fi o clasă.
                     
                  1.   Clase în cadrul unui gen
            
                        Clase
                     
                     
                        Denumirile științifice
                     
                  
                        Clasa 1.1
                     
                     
                        
                           Brassica oleracea
                        
                     
                  
                        Clasa 1.2
                     
                     
                        
                           Brassica, altele decât Brassica oleracea
                        
                     
                  
                        Clasa 2.1
                     
                     
                        
                           Beta vulgaris – sfeclă de zahăr, sfeclă furajeră
                     
                  
                        Clasa 2.2
                     
                     
                        
                           Beta vulgaris – sfeclă roșie, inclusiv sfeclă Cheltenham, sfeclă de pețiol sau mangold
                     
                  
                        Clasa 2.3
                     
                     
                        Beta, altele decât clasele 2.1 și 2.2
                     
                  
                        Clasa 3.1
                     
                     
                        
                           Cucumis sativus
                        
                     
                  
                        Clasa 3.2
                     
                     
                        
                           Cucumis melo
                        
                     
                  
                        Clasa 3.3
                     
                     
                        
                           Cucumis, altele decât clasele 3.1 și 3.2
                     
                  
                        Clasa 4.1
                     
                     
                        
                           Solanum tuberosum
                        
                     
                  
                        Clasa 4.2
                     
                     
                        
                           Solanum, altele decât clasa 4.1
                     
                  
               
            2.   Clase cuprinzând mai mult decât un gen
            
                        Clase
                     
                     
                        Denumirile științifice
                     
                  
                        Clasa 201
                     
                     
                        
                           Secale, Triticale, Triticum
                        
                     
                  
                        Clasa 203 (1)
                        
                     
                     
                        
                           Agrostis, Dactylis, Festuca, Festulolium, Lolium, Phalaris, Phleum și Poa
                        
                     
                  
                        Clasa 204 (1)
                        
                     
                     
                        
                           Lotus, Medicago, Ornithopus, Onobrychis, Trifolium
                        
                     
                  
                        Clasa 205
                     
                     
                        
                           Cichorium, Lactuca
                        
                     
                  
      
      
         (1)  Clasele 203 și 204 nu sunt stabilite exclusiv pe baza speciilor înrudite.”